ವಂಚನೆ ಪ್ರಕರಣ ಸುಖಾಂತ್ಯ : ಒಂದಾದ್ರೂ ಭೂಪತಿ, ಉಮಾಪತಿ ಬೆಂಗಳೂರು: ಕಳೆದ ಎರಡು ದಿನಗಳಿಂದ ದರ್ಶನ್ ಗೆ 25 ಕೋಟಿ ವಂಚನೆ ಯತ್ನದ್ದೇ ಭಾರೀ ಸುದ್ದಿಯಾಗಿತ್ತು. ಈ ಪ್ರಕರಣದಲ್ಲಿ ಎತ್ತ ಕಡೆಯೇ ಹೋದ್ರು ಕಡೆಗೆ ನಿರ್ಮಾಪಕ ಉಮಾಪತಿ ಕೊರಳಿಗೆ ಈ ಕೇಸ್ ಸುತ್ತಿಕೊಳ್ತಾ ಇತ್ತು. ಇದೀಗ ಈ ಪ್ರಕರಣ ಸುಖಾಂತ್ಯ ಕಂಡಿದೆ. ಇಬ್ಬರು ಒಂದಾಗಿದ್ದಾರೆ. ದರ್ಶನ್ ಸುದ್ದಿಗೋಷ್ಠಿ ನಡೆಸಿ ಉಮಾಪತಿಗೆ ಕಿವಿಮಾತು ಹೇಳಿದ್ರು. ಬಾಲ್ ನಿನ್ನ ಕೋರ್ಟ್ ನಲ್ಲಿದೆ. ಅದನ್ನ ಯಾವ ಕಡೆಗೆ ಉರುಳಿಸ್ತೀಯಾ ನೋಡು. ನಿನ್ನನ್ನ ನೀನು ಪ್ರೂವ್ ಮಾಡಿಕೋ ಅಂದಿದ್ರು. ಅದೇ ಥರ ಉಮಾಪತಿ ಸುದ್ದಿಗೋಷ್ಟಿ ನಡೆಸಿ ನನ್ನ. ಮತ್ತೆ ದರ್ಶನ್ ಸರ್ ಮಧ್ಯೆ ತಂದಿಡ್ತಾ ಇದ್ದಾರೆ. ನನ್ನ ಬೆಳವಣಿಗೆ ಸಹಿಸದವರು ಹೀಗೆ ಮಾಡ್ತಾ ಇದ್ದಾರೆ ಅಂತೆಲ್ಲಾ ಹೇಳಿದ್ರು. ಇಂದು ಮತ್ತೆ ದರ್ಶನ್ ರಿಯಾಕ್ಷನ್ ನೀಡಿದ್ರು. ನಾನು ಉಮಾಪತಿ ಯಾವತ್ತಿಗೂ ಸ್ನೇಗಿತರೆ. ನಾಳೆ ಭೇಟಿ ಮಾಡ್ತೀವಿ ಅಂತ. ಆದ್ರೆ ಇಂದು ಸಂಜೆಯೇ ಅವರಿಬ್ಬರ ಭೇಟಿಯಾಗಿದ್ದು, ಮತ್ತೆ ನಾವೂ ಒಂದಾಗಿದ್ದೇವೆ ಅಂತ ಹೇಳ್ತಾ ಇದ್ದಾರೆ. ಅದಕ್ಕೆ ಸಾಕ್ಷಿಯಂತೆ ಪೋಟೋ ಗಳನ್ನು ರಿಲೀಸ್ ಮಾಡಿದ್ದಾರೆ. ಇದೊಂತರ ಸುಖಾಂತ್ಯದ ಪ್ರಕರಣವಾದಂತಿದೆ. ಇಬ್ಬರ ಗೆಳೆತನ ಮತ್ತೆ ಒಂದಾಗಿದ್ದಕ್ಕೆ ಅಭಿಮಾನಿಗಳು ಫುಲ್ ಖುಷಿಯಾಗಿದ್ದಾರೆ. ಇನ್ನು ಅರುಣಾ ಕುಮಾರಿ ವಿರುದ್ಧ ತನಿಖೆ ನಡೆಯುತ್ತೆ. ಆಕೆ ಈ ರೀತಿ ಮೋಸ ಮಾಡೋದಕ್ಕೆ ಕಾರಣವೇನು ಎಂಬುದನ್ನು ತನಿಖೆ ನಡೆಸಿದ ನಂತರ ಗೊತ್ತಾಗಲಿದೆ. ಈ ಸ್ನೇಹದ ಜೊತೆಗೆ ಆಕೆಯ ಬಂಡವಾಳವನ್ನು ಬಯಲು ಮಾಡುವ ಪ್ರಯತ್ನ ನಡೆಯುತ್ತೆ ಅಂತ ಅವರಿಬ್ಬರ ಸ್ನೇಹಿತರ ಮೂಲಗಳು ತಿಳಿಸಿವೆ.